Drie seuns vas na moord op 25-jarigeDrie seuns is Woensdag in hegtenis geneem vir die moord op ŉ 25-jarige man van Zamdela, Sasolburg. “Die man is naby die Kahobotjha Sekondêre Skool in Zamdela met ŉ skerp voorwerp doodgesteek,” het konstabel Peter Kareli, woordvoerder vir die polisie in die Vrystaat, gesê. ŉ Ondersoek het die drie seuns met die moord verbind. Een van die seuns is 16 en die ander twee 17 jaar oud. Hulle sal binnekort in die landdroshof in Sasolburg verskyn.